[ca] El col·lectiu LGBT cada cop té més representació terminològica en els diccionaris de referència, tant de llengua general com especialitzada, però hi ha una manca de recursos adequats als estudiants d'educació primària. Per tant, cal un treball que investigui com es pot introduir el lèxic LGBT a les escoles. Per resoldre aquest buit, ens proposem confeccionar un vocabulari i una infografia que introdueixin una part de la terminologia de l'àmbit de manera adequada a les edats dels infants. L'enfocament és general, ja que plantegem una introducció a la diversitat d'orientació de gènere i d'identitat de gènere, no una mostra completa de totes les realitats LGBT. Per assolir els objectius de l'estudi, partim de la metodologia desenvolupada dins del projecte Jugant a definir la ciència. En primer lloc, fem una recollida de dades a quatre escoles en què nens de cinquè de primària expliquen i dibuixen els termes d'estudi; en segon lloc, analitzem les dades recollides i, en tercer lloc, creem definicions a partir de l'imaginari, les estructures sintàctiques, el lèxic i els dibuixos usats prèviament pels estudiants. Seguidament, fem una enquesta de valoració de les definicions elaborades per assegurar que representen rigorosament les realitats del col·lectiu LGBT i que són adequades a les necessitats del col·lectiu infantil. Un cop enllestit el primer vessant del treball, desenvolupem la segona part, una infografia feta a partir de les dades extretes del vocabulari en forma de pàgina web. Els resultats de l'estudi sobre la lexicografia escolar LGBT són el vocabulari en què es defineixen tretze termes —asexual, bisexual, col·lectiu LGBT+, dona, gai, gènere, home, homosexual, lesbiana, no-binari, sexe, sortir de l'armari i trans— i la infografia en què es relacionen els termes del vocabulari. Addicionalment, les valoracions de l'enquesta que s'ha dut a terme ratifiquen que les aplicacions són adequades per a estudiants de primària, ja que poden tenir repercussions positives sobre la introducció del col·lectiu LGBT a les escoles. Per això, l'adequació del vocabulari i la infografia a les necessitats dels nens fa que els productes puguin ser més incidents en l'ensenyament primari. En conclusió, s'ha pogut emplenar el buit detectat en els recursos didàctics adequats a les necessitats dels infants pel que fa al col·lectiu LGBT.

[en] Even though the LGBT community's terminological representation in general and technical dictionaries is growing, there is a lack of appropriate resources for elementary school students. Therefore, an investigation of how LGBT lexicon can be introduced in schools is needed. To solve this void, we aim to create a vocabulary and an infographic that introduces part of this field's terminology appropriately to kids. We have taken a general approach given that we are aiming to introduce the different sexual orientations and gender identities that exist, rather than showcasing every reality within the LGBT community. To achieve our objectives, we use the methodology developed for the Jugant a definir la ciència project. Firstly, we collect data from fifth grade students from four different elementary school in which they explain and draw the terms of study; secondly, we analyze the collected data and, thirdly, we create definitions from the preexisting ideas, syntax, lexicon, and drawings used previously by the students. Afterward, we make a survey to assess the definitions to assure they represent rigorously the realities within the LGBT community and to make sure they are appropriate to the needs of children. Once this first component of the thesis is done, we develop the second one, an infographic made with the data extracted from the vocabulary as a website. The results of this school lexicography LGBT introduction are the Catalan vocabulary in which thirteen words are defined —asexual, bisexual, come out of the closet, gay, gender, homosexual, lesbian, LGBT+ community, man, non-binary, sex, trans, and woman—, and an infographic where the terms are linked to one another. Additionally, the assessment extracted from the survey ratifies that the applications are appropriate for elementary school students, so they can have positive repercussions on the introduction of the LGBT community in schools, given that having an appropriate vocabulary and infographic makes the resources more incident in elementary education. In conclusion, we were able to fill the void detected in appropriate educational resources for kids in reference to the LGBT community.